Diplomatervezési feladat

**Bajmóczy Eszter Csilla**

Mérnökinformatikus hallgató részére

Közösségi kölcsönző fullstack alkalmazás fejlesztése

Napjainkban a háztartások számára több olyan eszköz is elérhető, mely ritkán, évente csupán pár alkalommal kerül használatba, ám ennek ellenére nagyban megkönnyíti az emberek életét. Az ilyen eszközök kapcsán felmerülhet többek között, hogy megéri-e beruházni rá, hol lesz az tárolva, lesz-e eleget használva ahhoz, hogy megvegye az ember.

Magánemberek számára készített kölcsönző platform megoldaná a ritkán használt tárgyak kihasználatlanságának és folyamatos értékvesztésének a problémáját. Egy közösségi kölcsönző alkalmazás egyrészt segítené azokat az embereket, akik esetleg nem tudnak beruházni bizonyos eszközökre vagy azoknak nem tudnak állandó helyet biztosítani. Másrészt azoknak, akik rendelkeznek hasonló eszközökkel, lehetőségük lenne azokat kölcsönadni, ezzel másokat segíteni és közben bevételre szert tenni.

A hallgató feladata egy olyan közösségi kölcsönző webalkalmazás készítése, mely megkönnyíti a tárgyak közös használatát és menedzselését, továbbá lehetővé teszi szolgáltatások kiajánlását és azok igénybevételét. A feladat része egy reputációs rendszer beépítése és a felhasználói tranzakciók letagadhatatlanságának megvalósítása az alkalmazásban, ezek segítségével a rendszer elnyerheti a felhasználók bizalmát és egy megbízható, együttműködő közösség alakulhat ki.

A hallgató feladatának a következőkre kell kiterjednie:

* Mutassa be és elemezze a reputációs rendszerek követelményeit!
* Ismerje meg és mutassa be a rendszerben használandó technológiákat!
* Pontosan specifikálja és tervezze meg a szoftverrendszert!
* Valósítsa meg a tervezett alkalmazás prototípusát!

**Tanszéki konzulens:** Dr. Forstner Bertalan Ph.D. egyetemi docens

Budapest, 2021. március 07.

Dr. Charaf Hassan

egyetemi tanár

tanszékvezető